รมว.คมนาคมเผยปี 60 มีแผนลงทุนด้านขนส่ง 36 โครงการวงเงินลงทุนกว่า 8 แสนล้าน
เมื่อวันที่ 13 ธ.ค. 2559 ที่ผ่านมา รายงานว่า ที่ทำเนียบรัฐบาล พล.อ.ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี (ครม.) โดย ครม. มีมติรับทราบตามที่ กระทรวงคมนาคม เสนอ แผนปฏิบัติการด้านคมนาคมขนส่ง ระยะเร่งด่วน พ.ศ. 2560 (Action Plan) เพื่อขับเคลื่อนการลงทุนโครงสร้างพื้นฐานของประเทศซึ่งเว็บไซต์ทำเนียบฯ ได้สรุปสาระสำคัญได้ ดังนี้ 1. ผลการดำเนินงานตามแผนปฏิบัติการด้านคมนาคมขนส่งระยะเร่งด่วน พ.ศ. 2559 เพื่อขับเคลื่อนการลงทุนโครงสร้างพื้นฐานของประเทศ ประกอบด้วย โครงการจำนวน 20 โครงการ วงเงินลงทุนรวม 1796385.77 ล้านบาท โดยแบ่งเป็นโครงการที่สามารถเริ่มประกวดราคาได้ในปีงบประมาณ พ.ศ. 2559 จำนวน 10 โครงการ คิดเป็นร้อยละ 50 ของโครงการทั้งหมด เช่น โครงการก่อสร้างรถไฟทางคู่ ช่วงชุมทางถนน จิระ-ขอนแก่น โครงการพัฒนาท่าอากาศยานสุวรรณภูมิ ระยะที่ 2 โครงการก่อสร้างทางหลวงพิเศษระหว่างเมืองสายบางปะอิน-นครราชสีมา และสายบางใหญ่-กาญจนบุรี และโครงการรถไฟฟ้าสายสีส้ม สีชมพู และสีเหลือง เป็นต้น นอกจากนั้นเป็นโครงการที่อยู่ระหว่างขั้นตอนการเตรียมการประกวดราคาปรับแก้ไขรายงานผลกระทบสิ่งแวดล้อม (EIA) นำเสนอคณะรัฐมนตรี เสนอรายงาน EIA หรือศึกษาความเหมาะสมเบื้องต้น ซึ่งโครงการตามแผนปฏิบัติการ พ.ศ. 2559 ส่วนใหญ่สามารถดำเนินการได้ตามแผนการดำเนินงานที่กำหนดไว้ แต่มีบางโครงการที่มีความล่าช้ากว่าแผนที่กำหนดไว้ เนื่องจากปัจจัยภายนอกที่ควบคุมยาก เช่น โครงการความร่วมมือก่อสร้างทางรถไฟไทย-จีน และ ไทย-ญี่ปุ่น โครงการสร้างรถไฟความเร็วสูง ช่วงกรุงเทพฯ-หัวหิน และกรุงเทพฯ-ระยอง เป็นต้น2. แผนปฏิบัติการด้านคมนาคมขนส่ง ระยะเร่งด่วน พ.ศ. 2560 เพื่อขับเคลื่อนการลงทุนโครงสร้างพื้นฐานของประเทศ มีวัตถุประสงค์หลักเพื่อขับเคลื่อนการลงทุนด้านโครงสร้างพื้นฐานของประเทศ ให้เป็นไปตามแผนการดำเนินการที่กำหนดไว้ รวมทั้งเพื่อใช้ประโยชน์ในการประชาสัมพันธ์ ส่งเสริมความเข้าใจ และสร้างความเชื่อมั่นต่อประชาชนและนักลงทุนเกี่ยวกับการขับเคลื่อนการลงทุนด้านโครงสร้างพื้นฐานของประเทศ ทั้งนี้ แผนปฏิบัติการมีความสอดคล้องเชื่อมโยงกับร่างกรอบยุทธศาสตร์ 20 ปี (พ.ศ. 2560-2579) แผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560-2564) (ร่าง) ยุทธศาสตร์พัฒนาระบบคมนาคมขนส่งของไทย ระยะ 20 ปี (พ.ศ. 2560-2579) ยุทธศาสตร์และแผนพัฒนาโครงสร้างพื้นฐานด้านคมนาคมขนส่งของไทย (พ.ศ. 2558-2565) (ระยะ 8 ปี) โดยมีโครงการที่มีความพร้อมในการดำเนินการในปีงบประมาณ พ.ศ. 2560 และต้องการเร่งรัดผลักดัน รวมจำนวน 36 โครงการ วงเงินรวม 895757.55 ล้านบาท เช่น โครงการบริหารจัดการระบบตั๋วรวม โครงการก่อสร้างรถไฟทางคู่ ช่วงหัวหิน-ประจวบคีรีขันธ์ โครงการจัดชื้อรถโดยสารรถไฟฟ้า จำนวน 200 คัน พร้อมก่อสร้างสถานีประจุไฟฟ้า โครงการก่อสร้างรถไฟทางคู่ช่วงต่าง ๆ และโครงการรถไฟฟ้าสาย สีน้ำเงิน และสีเขียวเข้ม เป็นต้น รายงานด้วยว่า อาคม เติมพิทยาไพสิฐ รัฐมนตรีว่าการกระทรวงคมนาคม เปิดเผยว่า ได้รายงานให้คณะรัฐมนตรีรับทราบ การจัดทำแผนปฏิบัติการ ดังกล่าว โดยมีสารสำคัญถึงแผนการลงทุนในโครงสร้างพื้นฐานจำนวน 36 โครงการวงเงินลงทุน 895757.55 ล้านบาทโดยโครงการแบ่งการลงทุนออกเป็นกลุ่มโครงการสำคัญ คือโครงการระบบรางรถไฟทางคู่ 10 เส้นทางวงเงิน 408616 ล้านบาท รถไฟชานเมืองสายสีแดง 2 เส้นทาง วงเงิน 26639 ล้านบาท โครงการระบบรถไฟฟ้าเพื่อแก้ปัญหาในเมืองหกเส้นทางวงเงินลงทุนกว่า 221148 ล้านบาท โครงการทางหลวงพิเศษระหว่างเมืองและผักพิเศษห้าเส้นทางวงเงินกว่า 167222 ล้านบาทโครงการขนส่งทางน้ำ 3 โครงการวงเงิน 36081 ล้านบาท โครงการที่เกี่ยวข้องทางอากาศ3 โครงการวงเงิน 10949 ล้านบาท โครงการรถโดยสารสาธารณะหนึ่งโครงการวงเงิน 2272 ล้านบาทโครงการสิ่งอำนวยความสะดวกทางผมห้าโครงการวงเงิน 21473 ล้านบาทโครงการระบบบริหารจัดการขนส่งสาธารณะ 1 โครงการ วงเงิน 1355 ล้านบาททั้งนี้รัฐมนตรีว่าการกระทรวงคมนาคมกล่าวว่าโครงการลงทุนในปี 2560 มีหลายโครงการที่เป็นโครงการต่อเนื่องจากปี 2559 และหากคำนวณ เป็นเม็ดเงินลงทุนที่เพิ่มขึ้นจากงบประมาณปกติจะมีวงเงิน ประมาณ 140000 ล้านบาท ในภาพรวมจะมีส่วนสำคัญทำให้จีดีพีของไทยขยายตัวได้เพิ่มเติมอีกประมาณร้อยละ 1-2 และงบประมาณการลงทุนในโครงสร้างพื้นฐานนี้จะเพิ่มขึ้นอีกกว่าเท่าตัวในปี 2561
เมื่อวันที่ 13 ธ.ค. 2559 ที่ผ่านมา เว็บไซต์ทำเนียบรัฐบาล รายงานว่า ที่ทำเนียบรัฐบาล พล.อ.ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี (ครม.) โดย ครม. มีมติรับทราบตามที่
ครม.,อาคม เติมพิทยาไพสิฐ,แผนปฏิบัติการด้านคมนาคมขนส่ง